Notum sit omnibus fidei cultoribus et maxime successoribus nostris presentibus scilicet et futuris, quod Stephanus de Varennis Jherolimam peregrinationem proficisci volens, integre dedit et pro alodo concessit ecclesie beate Marie in castro Beljocensi site, quicquid ipse possidebat a fluvio Sagonna usque ad fagum que dicitur de Calvis, insuper et fedum de Filgeroles, tali conditione, si in itinere vel absque legali herede uxoris moreretur; ob hoc dedit ei prenominata ecclesia XX libras Lugdunensis monete. Est et alia condicio quam habuerunt inter se Stephanus et ecclesia: si Stephanus forte redierit, primum reddet predicte ecclesie XX libras, quas ei pro pacto habito tradidit; prout ecclesia redimet a Stephano de Pysiaco eodem modo redimet Stephanus de Varennis ab ecclesia. Ceteras gagerias centenis solidis redimet; justam estimationem gagerarium quas redimet, secumdum eandem fructum earumdem accipiet. Hoc perpetue tenendum isdem Stephanus juravit, et ut firmius haberetur sacramento confirmavit. Hujus doni et pacti testes sunt Guicardus de Verneio, Berardonus, Robertus de Charoblis, Artaldus et Berardus de Chaniviaco, Petrus et Hugo Bordonus, Hugo de Marcampo, Bernardus d’Aselgo, Guigo de Saleniaco, Petrus de Dosa, item Bernardus de Verneio, Humfredus de Marcampo, Petrus de Chaniviaco. Letardus de Felgeres, Humbertus de Pervencheres, Thomas de Grandi Rivo, Hugo de Salaniaco, Jocerannus de Perachant, Guichardus de Marziaco, Hugo de Besent. Anno ab incarnatione domini Millesimo centesimo Octogesimo nono. Actum est hoc publice in claustro Beljocensi, proxima die dominica post carniprivium vetus. Hujus facti fidejussor et sponsor Humbertus, dominus Beljoci, quod probat ejus sigilli impressio.